open-index/open-wikipedia-markdown huggingface dataset:
Dean’s Blue Hole

**Dean's Blue Hole** er verdens nest dypeste kjente blå hull, med sine 202 meter i en bukt på øya Long Island på Bahamas..

## Se også
* Cenote
* Great Blue Hole

## Referanser
Balsfjordhallen

**Balsfjordhallen** er en innendørs treningshall for idrett som ligger på Storsteinnes i Balsfjord kommune i Troms. Idrettshallen ble åpnet høsten 2012 og ligger like ved Storsteinnes skole.  Anlegget brukes i all hovedsak til trening og kamper, men det er også muligheter for annet bruk som messer og konserter.

## Eksterne lenker
* Idrettshall i Balsfjord i brann
Kachina Chasma

**Kachina Chasma** (eller **Kachina Chasmata**) er den lengste dalen på overflaten av Uranus-månen Ariel. Navnet kommer fra en ånd i Hopi-mytologien Den 622&nbsp;km lange og 50&nbsp;km brede *[[chasma|chasmata]]* er et system av normalforkastninger som strekker seg fra nordvest til sørøst.

## Referanser


## Litteratur

* 
* 
* 
*
Blått hull

**Blått hull** er et  begrep som nyttes for synkehull i bunnen av havområder. Slike hull kan være over hundre meter dype, og det dypeste kjente hullet var inntil nylig Dean's Blue Hole på Bahamas, målt til 202 meter dypt. Men det var inntil kineserne oppdaget Dragehullet i Sørkinahavet. Det er hele 301 meter dypt (987 fot). Hullene har gjerne en markant, dyp blå farge fordi vannet i hullet er mye dypere enn det er rett ved siden av det, derav navnet. 
 
Slike hull oppsto i istiden, da havnivået var over hundre meter lavere enn det er i dag. Hullene er dannet av at vann har løst opp kalksteinen gjennom tusener av år, og skapt underjordiske hulrom. Til sist kollapser taket i disse hulene og de vertikale hulene oppstår. Det er gjerne lite vannbevegelse i slike hull, da huleveggene holder vannet på plass. Det gjør vanndypet lite egnet for dyreliv.

## Kilder
* Illustrert Vitenskap: ''Hva er et blått hull?''

## Referanser




## Eksterne lenker
*
Lisa Marie Gamlem

**Lisa Marie Gamlem** (født 1975) er en norsk film- og tv-regissør som er førsteamanuensis ved Høyskolen Kristiania. 

Gamlem har bakgrunn fra journalistikk og har vært engasjert i menneskerettighetsarbeid.

Hun startet karrieren som programleder for ungdomsprogrammet *[[U (TV-serie)|U: Filter]]* i 1997 på NRK Fjernsynet. Senere regisserte hun fjernsynsserien ''Ping-Pong'', som ble Emmy-nominert i 2008, og kortfilmen *Kjøttsår*, som ble nominert til Gullpalmen ved Cannes filmfestival i 2011. Hun har regissert episoder av fjernsynsseriene *[[Lilyhammer]]* og ''Hvaler''. Hun laget kortfilmen Bennys gym som ble vist på Filmfestivalen i Berlin.

Hennes første spillefilm var musikalen *[[Mormor og de åtte ungene (film)|Mormor og de åtte ungene]]*, som var basert på Anne-Cath. Vestlys barnebok med samme tittel, og som hadde premiere i 2013. I 2014 regisserte hun familiefilmen Kaptein Sabeltann og Skatten i Lama Rama sammen med John Andreas Andersen.

Hun er (per 2024) ansatt som førsteamanuensis ved Høyskolen Kristiania.

## Referanser


## Eksterne lenker
*
Vikram Seth

**Vikram Seth** (født 1952) er en prisbelønt indisk forfatter og poet. Seth har utdannelse fra India, England og USA (Stanford) og Kina (Nanjing), er flerspråklig (han har studert og behersker blant annet engelsk, hindi, urdu, mandarin, fransk og tysk). 

Et av hans mest kjente verk er den 1300 sider lange romanen *A Suitable Boy,* utgitt i 1993, på norsk *En passende ung mann*. I 2020 publiserte BBC One en tv-serie i seks episoder basert på Seth's bok. Serien, som ble regissert av Mira Nair, var BBCs første periodedrama med en utelukkende sørasiatisk rollebesetning. Serien ble også publisert på blant annet Netflix og Prime Video. 

## Bakgrunn
Seth ble født i Calcutta i Vest-Bengal i India. Han studerte filosofi, politikk og økonomi, og tok en bachelorgrad ved Corpus Christi College i Oxford. Han tok deretter en mastergrad i økonomi ved Stanford University i California, han begynte også på en doktorgrad i økonomi ved Stanford, men hans interesse for finans var avtagende og doktorgraden ble aldri fullført. Han reiste til Kina i 1980 for å drive forskning til sin doktorgradsavhandling, hans interesse for skriving var da økende, og turen førte til utgivelsen av hans første bok, diktsamlingen *Mappings*. Ved Nanjinguniversitetet studerte han kinesisk poesi og språk. I 1983 kom hans andre bok *From Heaven Lake*, basert på hans reise til fots, gjennom Kina til India. 

## Bibliografi
### Romaner
* 1986 *The Golden Gate*
* 1993 *A Suitable Boy*  – på norsk som: *En passende ung mann*, oversatt av Kari Risvik og Kjell Risvik (Gyldendal, 1994)
* 1999 *An Equal Music* – på norsk som: *En egen musikk*, oversatt fra engelsk av Kari og Kjell Risvik (Gyldendal, 1999)

### Poesi
* 1980 *Mappings*
* 1985 *The Humble Administrator's Garden*
* 1990 *All You Who Sleep Tonight*
* 1992 *Three Chinese Poets*
* 1994 *The Frog and the Nightingale*
* 2015 *Summer Requiem: A Book of Poems*
	
### Barnebok
* 1991 *Beastly Tales* – på norsk som: *Dyriske fabler herfra og derfra*, gjendiktet av Henning Hagerup; illustrasjoner av Ravi Shankar (Gyldendal Tiden, 1998)

### Annet
* 1983 *From Heaven Lake: Travels Through Sinkiang and Tibet* – på norsk som: *Himmelsjøen: reiser gjennom Sinkiang og Tibet*, oversatt av Geir Uthaug (Damm, 2003)
* 2005 *Two Lives* – på norsk som: *To liv*; oversatt av Kari og Kjell Risvik (Gyldendal, 2005)
* 2011 *The Rivered Earth*

### Utmerkelser
Seth har mottatt en rekke priser og utmerkelser. Han har blant annet blitt tildelt den indiske utmerkelsen Padma Shri for sitt virke, og i 2001 utmerkelsen Order of The British Empire.

## Referanser


## Eksterne lenker
* 
* 
*
Valle de los Caídos

***Valle de los Caídos*** («De falnes dal») eller ***Santa Cruz del Valle de los Caídos*** er et monument reist mellom 1940 og 1958 til minne om falne soldater under den spanske borgerkrigen 1936–39.

Monumentet ligger i San Lorenzo de El Escorial, i Madrid-regionen, 60 km nord for Madrid by og ni km nord for 1500-talls-slottet El Escorial i fjellkjeden Sierra de Guadarrama. Anlegget tilhører *Patrimonio Nacional* (Nasjonale minnesmerke). Francisco Franco, seierherre i krigen og landets diktator fra 1939 til 1975, bestilte bygget og ble selv gravlagt der, sammen med José Antonio Primo de Rivera, grunnlegger av Falangistpartiet, og  33&nbsp;872 soldater fra begge sider i borgerkrigen.

Francos levninger ble i oktober 2019 flyttet til gravplassen Mingorrubio-El Pardo utenfor Madrid. Flyttingen av Francos grav var en viktig symbolsk sak for statsminister Pedro Sánchez. Sanchez uttalte at glorifiseringen av diktatoren var en moralsk fornærmelse og at flyttingen var et viktig skritt for å forene seg med fortiden.

Monumentet har omkring en halv million besøkende i året.

Nicolás Sánchez-Albornoz var tvangsarbeider på anlegget på slutten av 1940-tallet. Han fikk 6 års fengsel for å ha drevet kampanje mot Franco utenfor universitet i Madrid. Sammen med en annen fange stakk han av og kom seg til El Escorial der de ble møtt av to amerikanske kvinner. Den kvinnen var Norman Mailers søster og i Mailers lille Renault kom de seg nordover og snek seg over grensen til Frankrike. Rømningen var et propagandanederlag for Franco. Sánchez-Albornoz forble i eksil til 1991.

## Referanser


## Eksterne lenker
*
Richard Ford

**Richard Ford** (født 16. februar 1944 i Jackson i Mississippi) er en amerikansk roman- og novelleforfatter. Han er best kjent for sine romaner om Frank Bascombe, *Sportsjournalisten* og oppfølgerne. Han er også en aktet novelleforfatter.  

Ford ble i 2016 tildelt Fyrstinnen av Asturias' pris for litteratur.  

## Bibliografi
### Romaner
* *A Piece of My Heart* (1976)
* *The Ultimate Good Luck* (1981)
* *The Sportswriter* (1986). – På norsk som: *Sportsjournalisten*, oversatt av Morten Harry Olsen (Tiden, 1995)
* *Wildlife* (1990)
* *Independence Day* (1995). – På norsk som: *Uavhengighetsdagen*, oversatt av Bård Kranstad (Tiden, 1996)
* *The Lay of the Land* (2006). – På norsk som: *Hvor landet ligger*, oversatt av Christian Rugstad (Oktober, 2008)
* *Canada* (2012). – På norsk som: *Canada*, oversatt av Christian Rugstad (Oktober, 2013)

### Novellesamlinger
* *Rock Springs* (1987). – På norsk som: *Rock Springs: fortellinger*, oversatt av Knut Johansen (Gyldendal, 1990)
* *Women with Men: Three Stories* (1997). – På norsk som: *Kvinner med menn: noveller*, oversatt av Bård Kranstad (Tiden, 1998)
* *A Multitude of Sins* (2002). – På norsk som: *Syndenes mangfold: noveller*, oversatt av Bård Kranstad og John Erik Frydenlund (Oktober, 2004)

## Referanser


## Eksterne lenker
* 
* 
* 
*  Richard Fords hjemmeside
*  Intervju i The Paris Review
Liste over lineae på Europa

**Liste over lineae på Europa** er en liste over *[[linea (astrogeologi)|lineae]]* på Europa, en av Jupiters måner. De fleste av dem er oppkalt etter skikkelser og steder i legendene om Kadmos og Europa, mens noen har fått sine navn etter viktige megalittiske monumenter, bygd i neolittisk tid på De britiske øyer og i Frankrike.

## Eksterne lenker
* USGS: Europa nomenklatur
Henry Kinn

**Henry Kinn** (født 9. november 1906 i Oslo, død 12. juni 1969) var en norsk bryter. Han var aktiv i Arbeidernes Idrettsforbund på 1920- og 1930-tallet. Kinn brøt i fjærvektsklassen og representerte Fagforeningenes Idrettsforening (1922–1928), Lynild (1928–ca. 1930) og Oslo-Odd (fra ca. 1930). Kinn tok sølv under spartakiaden i 1928 og i arbeidernes verdensmesterskap i 1930. Han ble norsk AIF-mester i 1928, 1930 og 1933.

Kinn arbeidet som glassmester og var aktiv i fagbevegelsen.

## Referanser
Isuzu Wizard

**Isuzu Wizard** er en mellomstørrelse SUV som ble produsert av det japanske bilprodusenten Isuzu. Wizard firedørs ble introdusert i 1990 som et tillegg til den tredørs **Isuzu MU** fra 1989. Produksjonen av begge opphørte i 2004. Isuzu produserte flere variasjoner av Wizard/MU som ble solgt i andre land.

## Europa

**Vauxhall Frontera** ble bygget på den tidligere Bedford-fabrikken i Luton i England. Fabrikken ble senere kjent som IBC fabrikken (Isuzu Bedford Company). I resten av Europa ble bilen markedsført som **Opel Frontera**.

## Eksterne lenker
* Honestjohn
* Parkers
Yangoor (krater)

**Yangoor** er det største kjente krateret på overflaten av Uranus-månen Ariel. Navnet kommer fra en ånd som bringer dagen i australsk mytologi. Krateret er ca. 80&nbsp;km i diameter og ligger omtrent 450&nbsp;km fra Ariels sørpol. Den nordvestlige kanten av krateret ble ødelagt av dannelsen av det rillete terrenget. Krateret ble første gang fotografert av *[[Voyager 2]]*-sonden i januar 1986.

## Referanser


## Litteratur
* 
* 
*
Kratertelling

**Kratertelling** er en metode for å estimere alderen til en planets overflate. Metoden baserer seg på forutsetningene om at en ny overflate dannes med null nedslagskratre, og at nedslagskratrene akkumuleres i en konstant rate. Denne metoden har blitt kalibrert ved bruk av alderen til prøver som har blitt hentet fra månen.

## Kratertelling på Mars
Det har blitt stilt spørsmål ved nøyaktigheten til aldersestimatene for geologisk unge overflater basert på kratertelling på Mars på grunn av dannelsen av store mengder sekundærkratre. I et tilfelle produserte krateret Zunil til omtrent hundre sekundærkratre, noen av de så langt borte som &nbsp;km fra primærnedslaget. Hvis lignende nedslag også produserer sammenlignbare mengder sekundærkratre, vil det bety at et gitt kraterfritt område på Mars ikke har blitt «nedsprutet av store, ufrekvente primærkratre», i motsetning til at de har relativt få og små primærkratre siden dannelsen.

## Referanser


## Litteratur
*

## Eksterne lenker

* Introduction to Cratering Studies
Wílton Figueiredo

**Wílton Aguiar Figueiredo** (født 17. mars 1982 i São Paulo) er en tidligere brasiliansk fotballspiller. Figueiredo kan spille både midtbanespiller og som spiss.

Figueiredo har spilt for de svenske klubbene GAIS, AIK og Malmö FF.

## Referanser


## Eksterne lenker
*
Sportsklubben Oslo-Odd

**Sportsklubben Oslo-Odd** (stiftet 14. april 1920) var et norsk idrettslag. Klubben hadde tilhold i områdene rundt Klosterenga på Oslo øst og meldte seg tidlig inn i Arbeidernes Idrettsforbund. Oslo-Odd drev med boksing, bryting og fotball. Klubben het opprinnelig *Sportsklubben Odd*, men like etter andre verdenskrig måtte klubben endre navn til *Oslo-Odd* for å unngå forveksling med mer kjente Odd fra Skien. *Sportsklubben Lynild* slo seg sammen med Oslo-Odd i 1930/1931.

Klubbens medlemmer Leif Gabrielsen, Henry Kinn, Sigurd Pedersen og Arne Søderlund vant alle norske AIF-mesterskap i bryting. Pedersen og Kinn tok i tillegg sølv under spartakiaden i Oslo i 1928. Ivar Gabrielsen ble norgesmester i lett tungvekt i 1949. Klubbens bokser Tildor Andersen ble i 1947 ble norgesmester i mellomvekt.

Oslo-Odd var før krigen en gjenganger i arbeidermesterskapet i fotball. Etter krigen kvalifiserte klubben seg til norgesmesterskapet i 1946 og 1953.

## Referanser
Robin Mikal Sørlie

**Robin Mikal Sørlie** (født 11. mars 1979) er en norsk lokalpolitiker. Han representerer Høyre og er fra høsten 2011 varaordfører i Midsund kommune.

## Kilder

* «Full tillit til Øien», *Øyavis* (udatert); besøkt 9. juni 2013.
Henry Ståle Farstad

**Henry Ståle Farstad** (1954–2023) var en norsk lokalpolitiker. Han representerte Høyre og var fra høsten 2011 varaordfører i Fræna kommune. Det var hans femte periode i lokalpolitikken.

Farstad jobbet som fiskeeksportør i firmaet Smefa AS på Averøy. 

## Referanser


## Kilder

* «Ordførerkandidat Farstad: – Trakk meg på grunn av helsa» , *Romsdals Budstikke* 19. september 2011; besøkt 9. juni 2013.
Leif-Ståle Engdahl

**Leif-Ståle Engdahl** (født 18. november 1965) er en norsk lokalpolitiker. Han representerer Høyre og er fra høsten 2011 varaordfører i Gjemnes kommune. Han har vært Høyres førstekanddidat i kommunen sia 1999.

Fra desember 2012 er Engdahl leder for NAV i kommunen.

## Kilder

* «Bjerkeset i Gjemnes», *Tidens Krav* 15. september 2011; besøkt 9. juni 2013.
* «Ny NAV leder» på Gjemnes kommunes nettsted 21. november 2012; besøkt 9. juni 2013.
* «Leif-Ståle Engdahl (41) - Høyre - Gjemnes», *Tidens Krav* 14. august 2007; besøkt 9. juni 2013.
Per Magne Waagen

**Per Magne Waagen** (født 17. juli 1960) er en norsk lokalpolitiker. Han representerer Høyre og er fra høsten 2011 varaordfører i Tingvoll kommune.

## Kilder

* «Kabalen er lagt i Tingvoll», *Aura Avis* 15. september 2011; besøkt 9. juni 2013.
Bjørn Enge

**Bjørn Egil Enge** (født 25. oktober 1952) er en norsk lokalpolitiker (H) og tidligere organisasjonsarbeider bosatt i Midtre Gauldal. Han var varaordfører i kommunen fra 2011 til 2015. Han ble innvalgt i kommunestyret første gang i 2011.

Enge er utdannet politi og har hatt mange år bak seg som tillitsvalgt i Politiets fellesforbund. Han var ansatt i forbundet fra 1982 til 2010. De siste to årene som nestleder. Før det var han lokallagsleder i Sør-Trøndelag.

Enge er bosatt på Rognes i Midtre Gauldal.

## Referanser
Martin Nilsen

**Martin Nilsen** (født 1947) er en norsk lokalpolitiker. Han representerer Høyre og er fra høsten 2011 varaordfører i Frøya kommune.

## Kilder

* «Berit + Martin er sant» , *Frøya* 17. september 2011; besøkt 9. juni 2013.
Sigmund Gråbak

**Sigmund Gråbak** (født 1. juni 1951 på Ler) er en norsk lokalpolitiker i Melhus som frem til 2015 representerte Høyre. Han satt som varaordfører i kommunen fra 2011 til 2015 og har hatt flere politiske lederverv. I 2015 meldte seg ut av Høyre og inn i den nystiftede Melhuslista. Han var listens ordførerkandidat i forkant av kommunevalget i 2015.

Gråbak er gårdbruker av yrke og har bodd i Melhus hele livet. Han tok over hjemgården på ler i 1974. I tillegg til tradisjonelt drift driver han en putballpark på gården. 

Gråbak kom inn i politikken for Høyre i 1991 og har siden 1995 vært innvalgt i kommunestyret. Han har hatt flere lederverv, blant annet nestleder i opplæringskomitéen, leder i teknisk komité, nestleder i komité for liv og lære og medlem av Formannskapet.

## Referanser
Trine Berg Fines

**Trine Berg Fines** (født 16. juli 1962 i Leksvik) er en norsk lokalpolitiker (H). Fra høsten 2011 er hun varaordfører i Inderøy kommune. Hun var i perioden 2003–2007 varaordfører i Mosvik, som fra 1. januar 2012 er slått sammen med Inderøy. Berg Fines var varamedlem av Nord-Trøndelag fylkesting 1995–1999.

Hun er utdannet sykepleier fra Innherred sykepleierhøgskole.

## Kilder
* Protokoll fra konstituerende kommunestyremøte (Inderøy) 17. oktober 2011; besøkt 9. juni 2013.
* Protokoll fra konstituerende kommunestyremøte (Mosvik) 23. oktober 2003; besøkt 9. juni 2013.
Frederiksen

**Frederiksen** er en vanlig dansk etternavn. Navnet er et patronym og betyr «sønn av Frederik».

## Personer
* Anthon Frederiksen (født 1953), grønlandsk politiker 
* Claus Hjort Frederiksen (født 1947), dansk Venstre-politiker 
* Fergie Frederiksen (født 1951), amerikansk vokalist og låtskriver
* Philippa Frederiksen (1870-1955), dansk skuespiller

## Se også
*Fredriksen (norsk etternavn)

## Referanser
Belgias føderale parlament

**Belgias føderale parlament** (nederlandsk: *Federaal Parlement*, fransk: *Parlement fédéral*) består av to kamre, Representantkammeret og Senatet. 

Den føderale lovgivende makt utøves kollektivt av Kongen, Representantkammeret og Senatet. *Belgias føderale parlament* er således ikke betegnelsen på noe bestemt organ, men de to kamrene samles i et felles møte blant annet når parlamentet skal ta i ed en ny konge.

Begge kamrene i parlamentet holder sine møter i samme bygning, *Palais de la Nation* (fransk), *Paleis der Natie* (nederlandsk).
## Galleri

Fil:Chambre Belgique interieur.jpg|Møtesalen til Representantkammeret 
Fil:Hemicycle of the belgian senat (2).JPG|Møtesalen til Senatet 


## Se også
* Belgias politiske system.

## Referanser

## Eksterne lenker
* 
*
Glenn Greenwald

**Glenn Greenwald** (født 6. mars 1967) er en amerikansk journalist, kommentator og advokat, kjent for å ha vært med på å avsløre Edward Snowdens NSA-filer. 

Han startet som skribent med sin egen blogg, *Unclaimed Territory*, i 2005. Bloggen hans ble senere en del av nettstedet Salon, hvor kommentarene hans ble publisert uten at redaktøren hadde noe å si. I 2012 begynte han å jobbe som kommentator for den amerikanske utgaven av den britiske avisen *[[The Guardian]]*. Han sluttet i oktober 2013, og startet, med penger fra Pierre Omidyar, nyhetsorganisasjonen First Look Media.

## Overvåkingsavsløringene
I juni 2013 avslørte han, sammen med Laura Poitras, flere saker om overvåking i USA, etter å ha blitt kontaktet av Edward Snowden.
Etter avsløringene ble han kalt en «anti-antiterror partisan» på lederplass av avisa *[[The Wall Street Journal]]*.

## Priser
Greenwald mottok George Polk-prisen for 2013 sammen med Laura Poitras, Barton Gellmann og Ewan MacAskill for saken om overvåkingsavsløringene. Avisene *[[The Washington Post]]* og *[[The Guardian]]* fikk Pulitzer-prisen for de samme sakene &ndash; Greenwald hadde byline på mange av sistnevnte avis sine artikler.

## Personlig
Greenwald er bosatt i Rio de Janeiro, hvor han bor sammen med partneren sin, brasilianske David Michael Miranda.

## Bibliografi
* *No Place to Hide: Edward Snowden, the NSA, and the U.S. Surveillance State*.  Metropolitan Books (Div. of Henry Holt and Company), 2014. ISBN 1-6277-9073-X (10). ISBN 978-1-62779-073-4 (13).
* *With Liberty and Justice for Some: How the Law Is Used to Destroy Equality and Protect the Powerful*.  Metropolitan Books, 2011.  ISBN 0-8050-9205-6 (10). ISBN 978-0-8050-9205-9 (13).
* *Great American Hypocrites|Great American Hypocrites: Toppling the Big Myths of Republican Politics*.  New York: Random House, 2008.  ISBN 0-307-40802-7 (10).  ISBN 978-0-307-40802-0 (13).  
* *How Would a Patriot Act? Defending American Values From A President Run Amok*.  San Francisco: Working Assets, 2006.  ISBN 0-9779440-0-X (10). ISBN 978-0-9779440-0-2 (13).
* *A Tragic Legacy: How a Good vs. Evil Mentality Destroyed the Bush Presidency*. New York: Crown, 2007. ISBN 0-307-35419-9 (10).  ISBN 978-0-307-35419-8 (13). 

## Referanser


## Eksterne lenker
* 
* 
* 
*  Artikler og kommentarer hos ''The Guardian
Bernt-Erik Sæther

**Bernt-Erik Sæther** (født 29. juni 1955) er en norsk populasjonsøkolog. Han er professor i zoologi og leder av Senter for biodiversitetsdynamikk ved NTNU.

Sæther tok doktorgrad (dr.philos.) ved Universitetet i Trondheim i 1986. Etter mange år som forsker ved Norsk institutt for naturforskning ble han i 1996 utnevnt til professor ved Institutt for biologi (NTNU). Sæther er bl.a. medlem av Det Kongelige Norske Videnskabers Selskab og Det Norske Videnskaps-Akademi.

Sæthers forskning faller innenfor populasjonsøkologi med hovedvekt på modelleringen av stokastiske økologiske prosesser, bevaringsbiologi, økologisk klimaeffektforskning, livshistorieevolusjon og naturlig seleksjon i ville bestander. Sæther har publisert over 200 artikler (deriblant seks i *[[Science]]* og fire i *[[Nature]]*), er sitert mer enn 6500 ganger og har en ''h''-indeks på 45 (per 2013).

Han mottok Det europeiske forskningsråds prestisjefylte «ERC Advanced Grant» for prosjektet *Stochastic Population Biology in a Fluctuating Environment*, det innebar 2 millioner euro for perioden 1. mai 2011 til 30. april 2016.

I 2013 ble han sammen med matematikeren Steinar Engen tildelt Norges forskningsråds pris for fremragende forskning, for deres «tverrfaglige og internasjonalt fremragende forskningsinnsats innenfor modellering av biologiske prosesser i tid og rom»

I 2015 mottok han, sammen med Engen og Russel Lande (professor II ved Institutt for biologi (NTNU)), The Wildlife Societys Publication Award 2015, for beste artikkel innen forskning på villdyrliv («wildlife»). Artikkelen «Evolutionary Consequences of Nonselective Harvesting in Density-Dependent Populations» ble publisert i *The American Naturalist*, 2014, vol. 184, no. 6. 
  
## Publikasjoner
* Bøker:
** 
** 
* Tidsskriftartikler som er sitert mer enn 200 ganger:
** 
** 
**  

## Referanser


## Eksterne lenker
* Ansattside ved NTNU
*
Senter for biodiversitetsdynamikk

**Senter for biodiversitetsdynamikk** (CBD, *Center for Biodiversity Dynamics*) er et senter for fremragende forskning ved NTNU. Ved senteret forskes det på endringer av biologisk mangfold i rom og tid, og på gen-, individ-, populasjons- og samfunnsnivå. Deltagerne i senteret er hovedsakelig forskere ved Institutt for biologi (NTNU), Institutt for matematiske fag (NTNU) og Norsk institutt for naturforskning. Senteret ledes av Bernt-Erik Sæther.

Senter for biodiversitetsdynamikk fokuserer på populasjonsøkologi for å bidra til en kunnskapsbasert bevaringsbiologi. Senteret ligger i den internasjonale forskningsfronten når det gjelder stokastisk modellering av biologiske populasjoner. Hovedsatsingsområdene er romlig økologi, statistisk metodeutvikling, klimaeffektforskning, evolusjonsbiologi, molekylær økologi, invasjonsbiologi og økologi av hjortedyr.

Senteret ble etablert i 2008 som *Senter for bevaringsbiologi* (CCB), endret navn til *Senter for biodiversitetsdynamikk* i 2012, og er et senter for fremragende forskning fra 2013. Det er lokalisert i Realfagbygget på Gløshaugen i Trondheim.

## Referanser


## Litteratur
* 

## Eksterne lenker
*
Linea (astrogeologi)

**Linea**, latin for «linje», blir innenfor astrogeologien benyttet om lange streker, mørke eller lyse, på overflaten til en planet eller naturlig satellitt. Linea er utbredt på planeten Venus, på Jupiters måne Europa og på Saturns måne Rhea.
Liste over møter i Verdensarvkomiteen

Dette er ei **liste over møter i Verdensarvkomiteen**, som har ansvaret for å forvalte UNESCOs verdensarvkonvensjon og avgjøre hvilke steder som skal stå på verdensarvlista.

## Eksterne lenker
* World Heritage Centre – Previous Sessions
Aage Westenholz

**Aage Westenholz** (1859–1935) var en dansk ingeniør og forretningsmann.

Han var sønn av godseier og finansminister i Danmark Regnar Westenholz, og var onkel til Karen Blixen. Westenholz tjente en formue som forretningsmann i Siam, og fra omkring 1900 til sin død ble han kjent for sitt arbeid for opprettelsen av frivillige korps til Danmarks forsvar, de såkalte rekylkorps. Han var medeier og styreleder i firmaet som eide Karen Blixens kaffefarm, Karen Coffee Company Ltd. Han fikk oppført den herskapelige hovedbygningen på sin eiendom Magleås i 1910.

I 1901 ble han ridder av Dannebrogordenen.

## Referanser


## Litteratur
* Neerbek, Hans: *Ridder uden kors – Aage Westenholz og Danmarks forsvar*, Odense Universitetsforlag, 1996, ISBN 87-7838-183-5.
* Aage Westenholz i *Den store danske*
Det arameiske alfabetet

**Det arameiske alfabet** er et alfabet som utviklet seg fra det fønikiske alfabetet, og som er gjenkjennelig som en egen skrift fra omkring 700 f.Kr. Det er utgangspunktet for nesten alle moderne skriftsystemer i Midtøsten og muligens også for mange skriftsystemer i Øst-Asia. Alfabetet er bygd opp av konsonanter, men noen av disse kan også stå for lange vokaler (*[[matres lectionis]]*).

Det arameiske alfabetet ble utbredt etterhvert som det arameiske språket erstattet sumerisk som lingua franca i store deler av Midtøsten, og etterhvert som dette språket ble offisielt språk i det nyassyriske rike og i Akamenide-dynastiet. Av moderne skriftsystemer ligner det hebraiske alfabetet mye på den offisielle arameiske skriften fra 400-tallet f.Kr. Både utvalget og utformingen er svært like.

## Litteratur
* Byrne, Ryan (2006): «Middle Aramaic Scripts», *Encyclopaedia of Language and Linguistics*. Elsevier. 
* Daniels, Peter T., et al. red. (1996): *The World's Writing Systems*. Oxford. 
* Coulmas, Florian (1989): *The Writing Systems of the World*. Blackwell Publishers Ltd, Oxford. 
* Rudder, Joshua (2011): *Learn to Write Aramaic: A Step-by-Step Approach to the Historical & Modern Scripts*. n.p.: CreateSpace Independent Publishing Platform, ISBN 978-1461021421. Omfatter e bredt mangfold av arameiske skrifter.
* Aarmale: «Proto-Hebrew and Aramaic Letter Transliterations» (PDF), *Ancient Hebrew and Aramaic on Coins, reading and transliterating Proto-Hebrew*,  Judaea Coin Archive

## Eksterne lenker

* Comparison of Aramaic to related alphabets
* Oppslag i Omniglot
Zaman (avis)

***Zaman*** er en tyrkisk dagsavis med hovedkontor i Istanbul. Den ble startet i 1986 og ble den første tyrkiske avisen med nettside i 1995. *Zaman* har et opplag på over en million. Avisa har forbindelser til Fethullah Gülen og hans Gülen-bevegelse, men bevegelsen eier den ikke. Den 5. mars 2016 tok politiet kontroll over redaksjonslokalene og *Zaman* ble satt under statskontroll. Sjefredaktør Abdülhamit Bilici og andre ansatte ble fjernet og *Zaman* gikk  over til en regjeringsvennlig linje. Tidligere journalister lanserte en ny avis, *Yarina Bakis*. 

## Referanser


## Eksterne lenker
* 
* Today's Zaman (engelsk)
Bones (musikkinstrument)

**Bones** er et perkusjonsinstrument som er mye brukt i irsk folkemusikk. 

Instrumentet er laget av to desimeterlange pinner av tre, bein eller horn som holdes mellom fingrene på en hånd og spilles ved å bevege håndleddet slik at pinnene klaprer.
Å vise langfingeren

**Å vise langfingeren**, ofte kalt «å gi noen fingeren» og liknende, er en obskøn (uanstendig) gest i vestlig kultur. Den formes ved å peke rett opp med en utstrakt langfinger i en ellers knyttet neve med håndbaken ut. Håndbevegelsen brukes vanligvis som tegn på forakt og avsky rettet mot enkeltpersoner eller som uttrykk for sterk misnøye generelt. Den oppfattes i mange miljøer som svært grov og fornærmende. Å vise langfingeren kan også brukes selvhevdende og poserende som uttrykk for en slags protestholdning, for eksempel til det etablerte samfunnet. I anglosaksisk populærkultur blir fakten gjerne ledsaget av sterke banneord som *[[fuck]]* eller *fuck you*. Gesten skal ha oppstått som et fallossymbol i gresk oldtid.

## Se også
* Peke nese, rekke tunge
* V-tegnet
* Horntegnet, å strekke peke- og lillefingeren ut i en ellers knyttet hånd
* Langfinger

## Eksterne lenker
*
HK Kuzbass

**HK Kuzbass** er en bandyklubb fra Kemerovo i Russland. Bandyklubben ble grunnlagt i 1948 under navnet Sjakhtjor, men ble i 1972 døpt om til Kuzbass. Laget har spilt i den øverste ligaen i Russland siden 1955 (unntatt sesongen 1985/86).

Kuzbass’ hjemmebane består av en utendørsbane med kapasitet på 30 000 tilskuere og en innendørshall med en kapasitet på 5 000 tilskuere. 

## Eksterne lenker
* Offisiell hjemmeside (russisk)
TD Garden

**TD Garden** (opprinnelig **Shawmut Center**, senere **FleetCenter** og **TD Banknorth Garden**; lokalt omtalt som **Boston Garden** og **The Garden**) er en flerbruks-arena i Boston, Massachusetts. Den har navn etter dens sponsor, TD Bank, et datterselskap av den canadiske banken Toronto-Dominion Bank.

Arenaen er hjemmebanen til basketballaget Boston Celtics i NBA og ishockeylaget Boston Bruins i NHL. 

## Referanser


## Eksterne lenker
*
Espen Tho

**Espen Tho** (født 13. juli 1971) er en norsk bandyspiller og -trener. Fra 2011 til 2013 var han norsk landslagstrener i bandy. Før det var han én sesong assisterende landslagstrener for Nikolay Hauger.

Espen Tho har ni norske seriemesterskap og ni norgesmesterskap, hvorav åtte som spiller og ett som trener for Stabæk. Han innehar fire bronse i europacupen for klubblag og har deltatt i tre VM-turneringer for landslag. Han har spilt 36 A-landskamper.

## Referanser
Hassan Rouhani

**Ḥasan Rowḥāni**, også skrevet **Hassan Rouhani** med variasjoner, er en iransk *[[mujtahid]]*, advokat, akademiker og politiker for De kjempende presters assosiasjon, og tidligere for Det islamske republikkpartiet, som fra 14. juni 2013 til 3. august 2021 var president i Iran.

Rowḥāni har vært medlem av Ekspertrådet siden 1999, av Den islamske republikken Irans Fremskyndelsesråd siden 1991, av Det øverste nasjonale sikkerhetsråd siden 1989 og leder for Senteret for strategisk forskning siden 1992.

Rowḥāni var viseformann for den fjerde og femte terminen til Irans parlament og var Det øverste nasjonale sikkerhetsråds sekretær fra 1989 til 2005. I denne stillingen ledet han også Irans tidligere team for kjernefysisk forskning og var landets øverste forhandler med EU-3, altså Storbritannia, Frankrike og Tyskland, om Irans atomprogram.

7. mai 2013 registrerte Rowḥāni seg til det iranske presidentvalget i 2013, som ble avholdt 14. juni. Han sa han ville forberede et "charter for sivile rettigheter," styrke økonomien og forbedre relasjonene med Vesten hvis han ble valgt. Han ble på forhånd regnet som den mest reformvennlige kandidaten, og vant valget i første valgrunde mot fem andre kandidater med over 50 prosent av stemmene,, med omtrent tre ganger så mange stemmer mer enn den som kom på andreplass, Mohammad-Baqer Qalibaf. Valget ble sett på som en avvisning av det konservative regimet i Iran, samtidig ble Rowḥāni i utgangspunktet ble regnet for å være konservativ.

## Tidlig liv og utdannelse

Hassan Rouhani ble født den 12. november 1948  i Sorkheh, nær Semnan. Han ble født inn i en religiøs familie. Hans far, Haj Asadollah Feridon (døde i 2011), hadde en krydderbutikk i Sorkheh og hans mor bor i Semnan med hennes datter, og hennes ektemann. Asadollah Feridon var ifølge media politisk aktiv mot sjahen, og ble først arrestert i 1962, og så 20 ganger før den Iranske revolusjon i 1979.

Rouhani starte sin religiøse studie i 1960, først ved Semnan universitetet, før han flyttet til Qom universitetet i 1961. Han deltok i studier med framtredene studenter, som inkluderte Mohammad Mohaghegh Damad, Morteza Haeri Yazdi, Mohammed-Reza Golpaygani, Soltani, Mohammed Fazel Lankarani, og Mohammad Shahabadi. I tillegg studerte han moderne kurs, studerte han juss, og fikk en bachelor grad ved universitetet i Teheran  i 1972.

## Referanser


## Eksterne lenker
* 
* 
*
Mareme Faye

**Mareme Faye** (født 1987) er en senegalesisk svømmer som spesialiserer seg i fristil. Hun representerte landet sitt under Sommer-OL 2012 i London, der hun røk ut i de innledende rundene på 100 meter fri. 

## Referanser


## Eksterne lenker
*
Det russiske mesterskapet i bandy

**Det russiske mesterskapet i bandy** avholdes årlig og kårer Russlands beste bandyklubb. Mesterskapet er basert på toppserien i det russiske seriesystemet, også kalt Den russiske superligaen. Etter seriespillet avvikles et sluttspill hvor vinnerlaget blir russisk mester.

## Historie
Det russiske ligaen i bandy ble grunnlagt da den sovjetiske ligaen i bandy ble oppløst i 1992. De russiske klubbene samlet seg da til en serie, med lignende opplegg som den sovjetiske. Fra og med sesongen 2011/2012 har toppserien hatt navnet Superligaen, og den består av 13 lag.

De første årene ble klubbene sterkt berørt av den økonomiske tilbakegangen i Russland, og mange russiske spillere valgte å flytte til Sverige og den svenske eliteserien. Utviklingen svingte oppover i andre halvdel av 1990-tallet, og mot slutten av tiåret begynte russiske spillere å returnere til Russland. Etter 2000 har økonomien til klubbene i den russiske superligaen blitt god, årslønner over 1 million kroner er vanlig. Dette har fra 2004 og fremover lokket en del utlendinger (for det meste svensker) til å prøve lykken i Russland.

## Medaljevinnere 1992–

## Klubber

Klubbene kommer først og fremst fra nordre og østre Russland, og bandyen står sterkt i Sibir.

;Sesongen 2013/14

## Publikumsoppslutning
Det russiske bandymesterskapet tiltrekker seg et stort publikum til kampene, men tilskuerantallet varierer mye fra år til år og også mellom de forskjellige klubbene. Generelt sett drar klubbene i Sibir et større publikum enn de øvrige. Høyest publikumsnitt har Bajkal Energija fra Irkutsk og Kuzbass fra Kemerovo. Det er verdt å notere at storlaget Dinamo Moskva, som har dominert ligaen siden returen i 2005, har det laveste publikumssnittet av alle lag i den russiske ligaen. Og da har laget fått hjelp å holde snittet oppe med derbyet mot Zorkij.

## Referanser


## Eksterne lenker
* Offisiell (på russisk)
HK Zorkij

**HK Zorkij** (russisk:Зоркий) er en russisk bandyklubb fra Krasnogorsk som ble grunnlagt i 1961. Hjemmekampene spilles i gul drakt. Klubben ble sovjetisk mester i 1979, 1992 og 1993. Klubben vant også World Cup i 1990 og Europacupen i 1992. Etter det tok det lang tid før ytterligere pokaler kom, klubben spilte finale i World Cup i 2009, men tapte da mot Hammarby IF. Tre år senere, i 2012, vant Zorkij World Cup etter finaleseier 3-0 mot den russiske konkurrenten Jenisej. Noen uker tidligere hadde klubben dessuten vunnet Champions Cup etter seier over svenske Edsbyns IF med 8–2, noe som medførte at Zorkij hadde vunnet Champions Cup tre år på rad. 

## Meritter
* Sovjetisk/Russisk mesterskap
** Titler: 3 (1979, 1992, 1993)
* Europacupen
** Titler: 1 (1992)
* Bandy World Cup
** Titler: 2 (1990, 2012)
* Champions Cup
** Titler: 3 (2010, 2011, 2012)

## Eksterne lenker
* Offisiell hjemmeside (russisk)
Mohammad-Reza Aref

**Mohammad-Reza Aref** (farsi: ; *Muḥammad-Riḍā ʿĀrif*; født 1951) er en iransk akademiker og politiker for Deltagelsesfronten for det islamske Iran. Fra 2001 til 2005 var han første visepresident under president Muhammed Khatami, landet har flere visepresidenter men det er den første visepresidenten som er presidentens etterfølger og den som leder statsrådsmøter i presidentens fravær. Tidligere hadde han også tjent som minister for kommunikasjon og teknologi i Khatamis første regjering. For øyeblikket er han medlem av Det øverste rådet for den kulturelle revolusjon og Fremskyndelsesrådet. Han er også en teknologisk ingeniør og professor ved Universitetet i Teheran og Sharif-teknologiuniversitetet.

## Referanser
Stortingsvalget 2013 i Hedmark

**Stortingsvalget 2013 i Hedmark** ble avholdt mandag 9. september 2013. Det skulle velges syv stortingsrepresentanter for Hedmark for perioden 2013 til 2017, herav seks distriktsmandater og ett utjevningsmandat. Det er ett distriktsmandat mindre enn i de to foregående stortingsvalgene.

## Innvalgte i perioden 2009-2013
I perioden 2009-2013 har følgende representanter vært valgt inn fra Hedmark:

*Arbeiderpartiet: Knut Storberget (mandat 1), Anette Trettebergstuen (2), Thomas Breen (4), Tone Sønsterud (7)
*Fremskrittspartiet: Per Roar Bredvold (3)
*Senterpartiet: Trygve Slagsvold Vedum (5)
*Høyre: Gunnar Gundersen (6)
*Sosialistisk Venstreparti: Karin Andersen (Utjevningsmandat)

Thomas Breen og Per Roar Bredvold ønsket ikke gjenvalg i 2013.

## Stortingskandidater 2013
Det er 14 valglister som er godkjent av fylkesvalgstyret i Hedmark. Her følger en oversikt over listetoppene:

*Arbeiderpartiet: 1) Knut Storberget, Elverum, 2) Anette Trettebergstuen, Hamar, 3) Tone Sønsterud, Kongsvinger, 4) Lasse Juliussen, Nord-Odal 
*De Kristne: 1) Helge Brudeli, Stange
*Demokratene i Norge: 1) Elisabeth Rue Strencbo, Tønsberg
*Fremskrittspartiet: 1) Tor Andre Johnsen, Ringsaker, 2) Hege Jensen, Stange
*Høyre: 1) Gunnar Gundersen, Åsnes, 2) Rangdi Krogstad, Ringsaker, 3) Kristian Tonning Riise, Stange
*Kristelig Folkeparti: 1) Geir Byberg, Hamar
*Kystpartiet: 1) Svein Tennes, Vågan
*Miljøpartiet De Grønne: 1) Ingebjørg Øveraasen, Ringsaker
*Pensjonistpartiet: 1) Helge Thomassen, Kongsvinger
*Piratpartiet: 1) Dan-Olav Lynnes, Stange
*Rødt: 1) Erling Folkvord, Oslo
*Senterpartiet: 1) Trygve Slagsvold Vedum, Stange, 2) Olov Grøtting, Alvdal
*Sosialistisk Venstreparti: 1) Karin Andersen, Eidskog
*Venstre: 1) Erik Ringnes, Stange

## Meningsmålinger
Meningsmålinger for Hedmark med spørsmål om stortingsvalg

**Oppslutning:**

**Mandatfordeling:**

## Valgresultat
Det var 148 098 stemmeberettigede velgere i Hedmark.

## Fordeling av mandater
Distriktsmandatene fordeles etter Sainte-Laguës metode.

## Se også
*Liste over stortingsrepresentanter 2009–2013
*Liste over stortingsrepresentanter 2013–2017
*Stortingsvalget 2013

## Referanser
Scary Movie 5

***Scary Movie 5*** (stilisert som *Scary MoVie*) er en amerikansk komedie fra 2013. Filmen er regissert av Malcolm D. Lee, og har Ashley Tisdale og Simon Rex i hovedrollene.

Filmen er den femte i rekken av *Scary Movie*-filmer.

## Handling
Det gifte paret Jody (Ashley Tisdale) og Dan (Simon Rex) oppdager at rare ting begynner å skje rundt dem med en gang de tar med seg sin nyfødte søn Aidan hjem fra sykehuset. Når kaoset begynner å oppstå også i jobbene deres, finner de ut at de blir hjemsøkt av en farlig demon. Nå må de med hjelp fra forskjellige eksperter og utallige overvåkningskameraer prøve å bli kvitt den før det er for sent.

## Rolleliste
* Ashley Tisdale som Jody Sanders
* Simon Rex som Dan Sanders
* Erica Ash som Kendra Brooks
* Katt Williams som Blaine Fulda
* Terry Crews som Martin
* Gracie Whitton som Kathy
* Lidia Porto som Maria
* Charlie Sheen som seg selv
* Darrell Hamond som Dr. Hall
* Sarah Hyland som Mia
* Katrina Bowden som Natalie
* Tyler Posey som David
* Bow Wow som Eric
* Ava Kolker som Lily
* Lindsay Lohan som seg selv
* Snoop Dogg som Marcus
* Molly Shannon som Heather Darcy
* Jerry O'Connell som Christian Grey
* Jasmine Guy som Mrs. Brooks
* Heather Locklear som Barbara
* Mike Tyson som seg selv
* Kate Walsh som Mal
* Suelyn Medeiros
* Angie Stone
* Ben Cornish som Dom Kolb
* J.P. Manoux som Pierre
* Mac Miller som DeAndre
* Audrina Partridge som Christian Grey's Slave
* Christina Ricci som Regan McNeil
* Lewis Thompson som Madea
* Usher som Ira (The Janitor)
* Sheree Whitfield som seg selv
* Kendra Wilkinson som Christian Grey's Slave

## Eksterne lenker
*
Yazd

**Yazd** (farsi: ) er hovedstaden i provinsen Yazd i Iran, sentralt på det iranske platået. Byen er kjent som et senter for zoroastrisk kultur og er en av Irans gamle historiske byer. Den ble trolig etablert rundt år 500. Marco Polo reiste gjennom byen og lovpriste blant annet silken der. Byen ligger  sørøst for Isfahan og regnes med til Silkeveien. Ved folketellingen i 2006 hadde Yazd  innbyggere. I 1986 hadde byen 230.000 innbyggere og 530.000 i 2016. Mens folketallet i byen som helhet vokste betydelig gikk folketallet i det historiske sentrum ned. En del av folkeveksten kom i nye boligområder i utkanten av byen. Bebygget areal økte mye mer enn folketallet, fra 18430 dekar til 138.020 dekar. Byen har en del turisttrafikk på grunn av den særegne ørkenarkitekturen og byens kulturarv. Byen dekker et areal på 108 km2 og ligger på 1185 til 1365 meter over havet. 

På grunn av flere generasjoner med tilpassing til den omliggende ørkenen er Yazd i dag en by med unik arkitektur. Den historiske byen Yazd ble i 2017 satt på UNESCOs verdensarvliste. Byen har bevart mye av sin tradisjonelle arkitektur med bygninger av jord. Bebyggelsen inkluderer tradisjonelle basarer, hamamer, moskeer, synagoger og zoroastriske templer. I likhet med de fleste tradisjonelle byer på det iranske platået er den historiske Yazd en labyrint av smale gater og smug. Byen er orientert rundt basaren med moskeer, bad, karavanseraier og skoler plassert tett ved basaren. Historisk var handel i byen dominert av tekstiler, herunder tepper og silke. Yazd er verdens største by bygget i murstein laget av gjørme og leire.

I Iran er den også kjent for den høye kvaliteten på håndverk blant keramikk, fliser, kobberarbeider og silkeveving. Byen får ferskvann gjennom underjordiske qanater med forbindelse til nærliggende fjell. Yazd er omgitt av ørken med omkring 50 millimeter nedbør årlig (mot 250 millimeter gjennomsnitt for hele Iran) og ikke noe overflatevann. Klimaet er varmt og tørt, og den iranske ørken er en av de mest ugjestmilde på jorden. Yazd er kjent som ørkenbyen.

I løpet av Pahlavi I-tiden flyttet en stor gruppe kurdere av Gulbaghi-stammen fra den nordlige delen av Kurdistan-provinsen til byen Yazd og byene Isfahan, Kashan og Nayin, og i dag er kurderne mer assimilerte elementer i befolkningen av disse byene.

## Referanser




## Eksterne lenker
*
Stortingsvalget 2013 i Oppland

**Stortingsvalget 2013 i Oppland** ble avholdt mandag 9. september 2013. Det skulle velges syv stortingsrepresentanter for Oppland for perioden 2013 til 2017, herav seks distriktsmandater og ett utjevningsmandat.

## Innvalgte i perioden 2009-2013
I perioden 2009-2013 har følgende representanter vært valgt inn fra Oppland:

*Arbeiderpartiet: Torstein Rudihagen (mandat 1), Rigmor Aasrud (2), Tore Hagebakken (4)
*Fremskrittspartiet: Morten Ørsal Johansen (3)
*Senterpartiet: Anne T. Wøien (5)
*Høyre: Olemic Thommessen (6)
*Sosialistisk Venstreparti: Aksel Hagen (Utjevningsmandat)

Stine Renate Håheim møter som vararepresentant for statsråd Rigmor Aasrud.

Torstein Rudihagen ønsket ikke gjenvalg i 2013.

## Stortingskandidater 2013
Det er 15 valglister som er godkjent av fylkesvalgstyret i Oppland.

*Arbeiderpartiet: 1) Rigmor Aasrud, Gran, 2) Tore Hagebakken, Gjøvik, 3) Stine Renate Håheim, Nord-Aurdal
*De Kristne: 1) Helge Brudeli, Stange
*Demokratene i Norge: 1) Jenny Kristoffersen Myran, Midtre Gauldal
*Det Liberale Folkepartiet: 1) Amund Farberg, Gjøvik
*Fremskrittspartiet: 1) Morten Ørsal Johansen, Vestre Toten
*Høyre: 1) Olemic Thommessen, Lillehammer, 2) Jørand Ødegård Lunde, Vang
*Kristelig Folkeparti: 1) Hilde Ekeberg, Lillehammer
*Kystpartiet: 1) Svein Tennes, Vågan
*Miljøpartiet De Grønne: 1) Ola Tellesbø, Lunner
*Pensjonistpartiet: 1) Arne Johnny Grindal, Gjøvik 
*Piratpartiet: 1) Lars Helge Finholt, Lillehammer
*Rødt: 1) Turid Thomassen, Lillehammer
*Senterpartiet: 1) Anne T. Wøien, Gran
*Sosialistisk Venstreparti: 1) Aksel Hagen, Lillehammer
*Venstre: 1) Ketil Kjenseth, Gjøvik

## Meningsmålinger
Meningsmålinger for Oppland med spørsmål om stortingsvalg

**Oppslutning:**

**Mandatfordeling:**

## Valgresultat
Det var 142 014 stemmeberettigede velgere i Oppland.

## Se også
*Liste over stortingsrepresentanter 2009–2013
*Liste over stortingsrepresentanter 2013–2017
*Stortingsvalget 2013

## Referanser
Monsteruniversitetet

***Monsteruniversitetet*** (original tittel: *Monsters University*) er en amerikansk animert eventyrfilm fra 2013. Filmen er regissert av Dan Scanlon, og har Billy Crystal og John Goodman som hovedstemmene i originalversjonen.

Filmen er en oppfølger til suksessen *[[Monsterbedriften]]* fra 2001, men er satt til en tid før handlingen i originalen tar sted og fungerer dermed som en forløper. En kortfilm kalt *Den blå paraplyen* blir sluppet sammen med filmen.

## Handling
Før Mike og Sulley ble bestevenner møttes de på universitetet, og mislikte hverandre fra første stund. Filmen tar for seg hvordan de lærte hverandre å kjenne og ble bestevenner.

## Rolleliste (stemmegivere)
### Originale stemmer
* Billy Crystal som Michael "Mike" Wazowski
* John Goodman som James P. "Sulley" Sullivan
* Steve Buscemi som Randall "Randy" Boggs
* Joel Murray som Don Carlton
* Sean Hayes som Terri Perry
* Dave Foley som Terry Perry
* Peter Sohn som Scott "Squishy" Squibbles
* Charlie Day som Art
* Frank Oz som Jeff Fungus
* Helen Mirren som Dean Hardscrabble
* Alfred Molina som Professor Knight
* Nathan Fillion som Johnny Worthington
* Aubrey Plaza som Claire Wheeler
* Tyler Labine som Brock Pearson
* John Krasinski som "Frightening" Frank McCay
* Bonnie Hunt som Karen Graves
* Bobby Moynihan som Chet Alexander
* Julia Sweeney som Ms. Squibbles
* Beth Behrs som Carrie Williams
* John Ratzenberger som Monsters, Inc. Employee
* Noah Johnson som Young Mike Wazowski

### Norske stemmer
* Åsleik Engmark som Michael "Mike" Wazowski
* Even Stormoen som James P. "Sulley" Sullivan
* Dennis Storhøi som Randall "Randy" Boggs
* Birgitte Victoria Svendsen
* Magnus Skjegstad
* Morten Rudå som Don Carlton
* Sigurd Sollien
* Ole Christian Øen
* Frank Ole Sætrang
* Kalle Øby
* Alex Rosén
* Pål Christian Eggen
* Julia Elise Schacht
* Herbert Nordrum
* Olof Hilmar Widgren-Iversen
* Ida Lind
* Else Kåss Furuseth
* Mads Henning Jørgensen
* Espen Sandvik
* Christoffer Staib
* Hanne Dancke Arnesen
* Kjersti Fjeldstad
* Espen Beranek Holm
* Trond Teigen
* Lena Meieran
* Siw Anita Andersen
* Tiril Heide-Steen
* Jan Martin Johnsen
* Scott Maurstad
* Anniken Marie Nielsen
* Susanne Fuhr
* Øyvind B. Lyse
* Hillevi Forsman
* Linnea Aksnes Pehrson
* Isak Aas Lindmo
* Selma Isaksen
* Benedikte Kruse
* Christian André Rødfjell

## Annet
* Den første forløperen til en Pixar-film.

## Eksterne lenker
* 
*
Đavolja Varoš

**Đavolja Varoš** (serbisk Ђавоља Варош, betyr «Djevelbyen») er en geografisk region sør i Serbia ved Radanfjellene nær Kuršumlijen. Regionen inneholder eksotiske formasjoner beskrevet som jordpyramider. Disse er skapt av erosjon. 

Sidan 1959 har Đavolja Varoš vært vernet av staten, og siden 1995 har de av den serbiske regjeringa hatt status som et særlig viktig naturområde.

Kilder under pyramidene har høyt mineralinnhold. Det er to kilder: *Đavolja voda* («Djevelvannet») med ekstremt surt vann (pH 1,5) og høyt mineralinnhold (15 gram per liter vann) og *Crveno vrelo* («Rødbrønnen»).

Formasjonene ble skapt for flere millioner år siden av vulkansk aktivitet. Det finnes flere sagn om hvorledes formasjonene ble skapt. 

## Referanser


## Kilder
* https://web.archive.org/web/20080610021936/http://www.serbia-tourism.org/srpski/tekst.php?podaci=priroda.txt&gde=dja
* kursumlija.pondi.hr

## Eksterne lenker
* 
* Mineralvann i Đavolja varoš
* Đavolja varoš
* Djavolja Varos - et mulig underverk
* jos nesto o kursumliji i djavoljoj varosi
Mohammad-Baqer Qalibaf

**Muḥammad-Bāqer Qālībāf** (farsi: ; født 23. august 1961 i Torqabeh, Razavi-Khorasan), også skrevet **Mohammad Bagher Ghalibaf**, er en iransk (av kurdisk  bakgrunn) professor ved Universitetet i Teheran, tidligere militær og politi-kommandant og politiker for Ingeniørenes islamske samfunn. For øyeblikket er han Teherans 54. borgermester, og tjener for øyeblikket sin andre termin i denne stillingen. Han er en av kandidatene til det iranske presidentvalget i 2013. 

Qālībāf har en doktorgrad i politisk geografi fra Tarbiat Modares-universitetet i Teheran. Det følgende året fullførte han også sin Airbus-pilotopplæring og begynte i 1980 sin karriere i Iran-Irak-krigen. I 1982 ble han hovedkommandant for Imam Redha-styrkene, og siden var han Nasr-styrkenes hovedkommandant fra 1983 til 1984. Etter krigen ble han den administrative direktøren til Khatan al-Anbia, et ingeniørfirma kontrollert av Irans revolusjonsgarde, og i 1996 ble han utnevnt til kommandant for Det islamske republikken Irans flyvåpen av Irans øverste leder Ali Khamenei. Fire år senere ble han sjefen til den iranske politistyrken etter at den tidligere sjefen ble avsatt etter det iranske studentdemonstrasjonen i juli 1999. I et forsøk på å bekjempe smugling i 2002 ble han også utnevnt til president Muhammed Khatamis prepresentant. I det iranske presidentvalget 2005 stilte han som kandidat, men ble beseiret. To måneder senere ble han utnevnt til Teherans borgermester av byrådet. 

## Referanser